SR Veod OÜ

Lp. Siim Kopost

07.05.2025

**Selgituskiri**

Eesti Horisontaalpuur OÜ teostas 06-07.05.2025 Kuusalu Vallas, Kiiu alevis, Mõisa tee 27 kinnistu suundpuurimise töid ning selgitame objektil tekkinud olukorda alljärgnevalt.

Antud objektil isevoolseid sadevee trasse ei ole võimalik kinnisel meetodil paigaldada. Puurimistöid antud kinnistul tegime kivipuur seadmega ning põhjus miks ei saa antud töid teostada on järgnev:

Trasside rajamissügavusel olev pinnas koosneb erineva suurusega maakividest ja paekivi lahmakatest, mille vahel on liiv-kruus. Sellises pinnases ei ole võimalik juhtida ja hoida puurseadmeid etteantud sügavusel õige languga. Samuti hilisemal puurtunneli avardamise etappidel hakkaks liikuma laiendid kergema vastupanu suunas ja isevoose trassi nõutud langu kindlasti ei saavutataks. Lisaks kõigele sellele toimuks tee konstruktsioonist pehme pinnase väljapesu ja hilisem teekatte vajumine oleks kindel.

Sellised probleemid antud olukorras eksisteerivad kõikide suundpuurimise masinate tüüpide puhul.

Teine variant oleks kasutada terastoruga vasarpuurimist, kuid ka see ei ole toimiv tehnoloogia antud pinnase tõttu, sest erineva suurusega maakivid hakkavad vasarat painutama kergema vastupanu suunas. Kuna tegemist on õhu vasaraga, siis toimub samuti tee konstruktsioonist sõmera liiva väljapuhe, millele järgneb hilisem tee vajumine.

Ainsa lahendusena kvaliteetse töö teostamiseks näeme antud trassi paigaldamist lahtiselt.

Vajadusel võin anda täiendavaid selgitusi.

Lugupidamisega, Koit Kreem

Objekti- projektijuht, mob: +372- 5083457

Eesti Horisontaalpuur OÜ